Odense Adresse-Contoirs Efterretninger, 1830-06-28
Den 18 Juni blev Kongens Proklamation opslaaet paa alle offentlige Steder i Paris. Den drøftes nu i de offentlige Blade. Medens de Ministerielle føre Chartet og Repræsentativ=Systemet i Munden, angribe de LiberalProklamationen som Ministrenes Værk, hvilke deri forvexle sig selv med Kongen. Journal des Debats meddeler hel Adressen selv, som den bedste Afbeviisning af deres Beskyldninger for, at de Deputerede enten skulde have tilsidesat Ærbødigheden for Kongens Majestæt, eller nægtet ham deres Medvirkning, idet de ei allene udtrykkelig forsikrer Kongen om Folkets Kjerlighed og Lydighed, men ogsaa lov omhyggelig at prøve de bebudede Meddelelser. Deres eneste Brøde er altsaa den Tilstaaelse: at den nødvendige Overeenstemmelse imellem Folkets Ønsker og Ministeriets Hensigter fattes; men skulde da Frankrigs Repræsentantere ikke have Lov til at sige Kongen Sandheden. Ved det Udtryk i Proklamationen, at det er Kongens uforanderlig Beslutning, at beholde Ministrene, bemærkes, at Guds Beslutninger allene kunne kaldes uforanderlige; thi ikke heller Kongerne ere ufeilbare. Den fromme og vise Konge vil gjerne tilstaae, at han er ført bag Lyset. At feile er alle Dødeliges Lod; men at tilstaae sine Feil og rette dem er ægte kongeligt. Naar iøvrigt Ministrene paastaae, at Kongen ikke vil skille sig ved dem, bemærker Koureren, at det samme sagde de i August f. A. og dog ere siden den Tid allerede 3 Ministre afgaaede. Proklamationen gaaer allene ud fra den Tanke, at Kammeret har miskjendt Kongens Hensigter, nægtet ham sin Bistand og fornærmet ham; men Spørgsmaalet er, om Frankerig ogsaa troer Ministrene og ønsker et Kammer efter Hr. de Polignaes Snit? Selv Gazetten dadler Hr. Peyronnets Cirkulaire, som skik ket til at vække Bekymringer. Denne hæves ikke heller ved de gjentagne Forsikringer, at de overordentlige Rustninger i det nordlige Spanien ene sigte til at gjengielde Frankrig, den Tjeneste, som det viste Spanien i Aaret 1823. J Angers gaves den 13 d. en Fest for de tvende Deputerede, hvilke nu have indgivet Klage til Overretten overAuthoriteternes vilkaarlige Jndgreb i den personlige Frihed. Paa sin Side har Magistraten udgivet et Forbud imod ulovlige Sammenrottelser. Præfekten i Calvados=Departemen. tet har ladet en Retsbetjent straffe, allene fordi han var Overbringer af en Protest fra en fornærmet Valgmand. Paa andre Steder have Dommerne undslaaet sig for at adlyde de kongelige Forordninger. J Havre er uddeelt Trudsels=Breve, hvori de privilegerede Brandstiftere, som de kalde sig, anmelde at de agte at antænde Staden paa alle 4 Hjørner. J Paris var og for nogle Dage siden er oprørende Optrin med en Mand paa omtrent 40 Aars Alders og med et rødt Baand i Knaphullet, som førtes i en Fiakre, eskorteret af Politie-Agentere og bevæbnede Soldater. Da han beklagede sig over den strænge Behandling, stødte en Soldat ham med Kolben tilbage i Vognen og stal ham siden med Bajonetten saaledes i Ansigtet, at det svømmede i Blod, i hvilken Tilstand han naaede til Palais=Rojal, hvor han da blev revet ud af Vognen. Man mener, at det var en forhenværende spansk Kavallerie-Officeer, som var kommet tilbage, efter at være ført over Grændsen, Den 17de skeete ogsaa Huussøgning i alle Boder efter et Slags Knive med et paa Skaftet anbragt Kløverblad. Ved det Bal, som Hertugen af Orleans forleden gav til Ære, for Kongen af Neapel, tilskrives Hr. von Salveand i en Samtale om Valgene følgende Bonmot: "det er en ægte Neapolitansk Fest, thi vi dandse paa en Vulkan.